ddrg/super_eurlex huggingface dataset:
Uredba Sveta (ES) št. 2151/2002

z dne 28. novembra 2002

o spremembi Uredbe (ES) št. 1098/98 o uvedbi posebnih začasnih ukrepov za hmelj

SVET EVROPSKE UNIJE JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju predloga Komisije,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], in zlasti člena 16a Uredbe,

ob upoštevanju naslednjega:

(1) Zaradi odprave presežka na trgu hmelja Uredba Sveta (ES) št. 1098/98 [2] uvaja posebne začasne ukrepe v okviru postopka, določenega v členu 16a Uredbe (EGS) št. 1696/71. Zato lahko v državah članicah, ki se odločijo za uporabo navedenih posebnih ukrepov, skupine proizvajalcev do vključno obiranja pridelka 2002 izrabijo možnost začasnega mirovanja in/ali trajne krčitve nasadov s hmeljem.

(2) Čeprav izvajanje ukrepov za posebno mirovanje in krčitve nasadov v prvih štirih letih petletnega programa, ki ga je Svet sprejel, dovoljuje zmanjšanje nasadov s hmeljem za 10 % v primerjavi z letom 1997, so še vedno potrebni napori za uravnovešenje trga in je treba te ukrepe obdržati še eno leto.

(3) Člena 2 in 4 Uredbe (ES) št. 1098/98 je zato treba spremeniti –

SPREJEL NASLEDNJO UREDBO:

Člen 1

Uredba (ES) št. 1098/98 se spremeni:

1. v členu 2(1):

- v prvem pododstavku se "obiranje pridelka 2002" nadomesti z "obiranje pridelka 2003",

- v drugem pododstavku se "obiranje pridelka 2003" nadomesti z "obiranje pridelka 2004";

2. drugi pododstavek člena 4 se nadomesti z naslednjim besedilom:

"Uporablja se od obiranja pridelka1998 do vključno obiranja pridelka 2004."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. novembra 2002

Za Svet

Predsednica

M. Fischer Boel

[1] UL L 175, 4.8.1971, str. 1. Uredba, kakor je bila nazadnje spremenjena z Uredbo (ES) št. 1514/2001 (UL L 201, 26.7.2001, str. 8).

[2] UL L 157, 25.5.1998, str. 7.

--------------------------------------------------
Uredba Komisije (ES) št. 2224/2002

z dne 13. decembra 2002

o odstopanju od Uredbe (ES) št. 1623/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino ob upoštevanju tržnih mehanizmov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2585/2001 [2], in zlasti člena 33 Uredbe,

ob upoštevanju naslednjega:

(1) Uredba Komisije (ES) št. 1623/2000 [3], kakor je bila nazadnje spremenjena z Uredbo (ES) št. 1795/2002 [4], in zlasti člen 93(6) Uredbe določata, da se mora ves alkohol, ki se prodaja kot bioetanol v sektorju za gorivo, odstraniti iz skladišča najpozneje v šestih mesecih po dnevu, ko je Komisija poslala uradno obvestilo o sklepu odobritve za prodajo.

(2) Uredba Komisije (ES) št. 774/2002 z dne 8. maja 2002 o objavi javne prodaje vinskega alkohola, namenjenega uporabi kot bioetanol v Evropski skupnosti [5], je objavila javno prodajo 300000 hektolitrov vinskega alkohola, namenjenega uporabi kot bioetanol v Evropski skupnosti, pooblaščenemu podjetju Ecocarburantes Españoles SA. Dne 18. junija 2002 je Komisija uradno obvestila pristojne organe v Španiji in Ecocarburantes Espańoles SA o svoji odločitvi, da dodeli lot št. 12/2002 temu podjetju.

(3) V pismu z dne 21. oktobra 2002 je špansko Ministrstvo za kmetijstvo, ribištvo in prehrano obvestilo Komisijo, da je zaradi tehničnih težav in velikosti lota št. 12/2002 rok, ki je določen za odstranitev alkohola, prekratek.

(4) Da bi podjetju omogočili dokončanje postopka, je treba rok za odstranitev alkohola podaljšati za dva meseca.

(5) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Ne glede na člen 93(6) Uredbe (ES) št. 1623/2000 se mora odstranitev iz skladišča lota št. 12/2002 iz Uredbe (ES) št. 774/2002, ki je bil dodeljen 18. junija 2002, končati do 18. februarja 2003.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 2002

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 345, 29.12.2001, str. 10.

[3] UL L 194, 31.7.2000, str. 45.

[4] UL L 272, 10.10.2002, str. 15.

[5] UL L 123, 9.5.2002, str. 17.

--------------------------------------------------
Uredba Komisije (ES) št. 2381/2002

z dne 30. decembra 2002

o spremembi Uredbe (ES) št. 2342/1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso v zvezi s shemami premij

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2], ter zlasti člena 6(7) in člena 10(3) Uredbe,

ob upoštevanju naslednjega:

(1) Za premijo za kravo dojiljo člen 29a Uredbe Komisije (ES) št. 2342/1999 [3], kakor je bila nazadnje spremenjena z Uredbo (ES) št. 1830/2002 [4], določa pravilo o zaokrožitvi števila živali pri izračunu najmanjšega in največjega števila telic, izraženega v odstotkih. Uporaba tega pravila kaznuje proizvajalce, za katere velja ureditev, določena v členu 10 Uredbe (ES) št. 1254/1999, kakor se uporablja v letu 2003. Zato je treba za zagotovitev enake obravnave vseh proizvajalcev razjasniti uporabo tega pravila v tem obdobju, da bi določili število telic, kadar zahtevek za premijo zadeva število, ki je enako dvema živalma.

(2) Uredbo (ES) št. 2342/1999 je treba zato ustrezno spremeniti.

(3) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Členu 29a Uredbe (ES) št. 2342/1999 se doda naslednji odstavek:

"Ne glede na prvi odstavek se za uporabo ureditve, predvidene v členu 10 Uredbe (ES) št. 1254/1999, v letu 2003 določi, da kadar zahtevek za premijo zadeva število, ki je enako dvema živalma, upravičenost do premije lahko velja za eno telico."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 2002

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 281, 4.11.1999, str. 30.

[4] UL L 277, 15.10.2002, str. 15.

--------------------------------------------------
Uredba Komisije (ES) št. 1315/2002

z dne 19. julija 2002

o spremembi Uredbe (ES) št. 1623/2000 o določitvi podrobnih izvedbenih pravil za Uredbo (ES) št. 1493/1999 o skupni ureditvi trga z vinom ob upoštevanju tržnih mehanizmov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga z vinom [1], kakor je bila nazadnje spremenjena z Uredbo (ES) št. 2585/2001 [2], in zlasti člena 33 Uredbe,

ob upoštevanju naslednjega:

(1) Člen 63 Uredbe Komisije (ES) št. 1623/2000 [3], kakor je bila nazadnje spremenjena z Uredbo (ES) št. 420/2002 [4], določa poleg drugih podrobnih pravil o dostavah destilarnam tudi dostavne roke.

(2) Ko intervencijska agencija na Portugalskem prevzema alkohol, proizveden iz različnih destilacij, destilaterji dostavijo proizvod intervencijski agenciji, ki ga uskladišči v prostorih pod njenim nadzorom. Skupnost nato ta uskladiščeni alkohol prodaja na javnih razpisih.

(3) V zadnjem času ni bilo mogoče izvesti javnih razpisov in skladiščne zmogljivosti agencije so popolnoma zasedene. Ker portugalska intervencijska agencija še ni mogla zagotoviti novih prostorov, je destilaterje prosila, da alkohol skladiščijo v lastnih prostorih. Destilaterji so postopoma do konca izrabili svoje skladiščne zmogljivosti, zato ne morejo sprejeti vsega vina, ki ga morajo v destilacijo dostaviti pridelovalci po členu 1 Uredbe Komisije (ES) št. 378/2002 [5].

(4) Obdobje dostave na Portugalskem je treba torej podaljšati, da se zaključi načrtovana dejavnost, in izvajalci niso kaznovani za dostave, opravljene po 30. juniju. Omogočenje nadaljevanja dostav je priporočljivo, da se dostave ne bi zavlekle še v čas po vinskem letu.

(5) Ta sprememba se mora torej uporabljati z veljavnostjo za nazaj od 1. julija 2002. Ta veljavnost za nazaj ne posega v legitimna pričakovanja izvajalcev, saj določa le podaljšanje dostavnega obdobja.

(6) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Členu 63(9) Uredbe (ES) št. 1623/2000 se doda naslednji pododstavek:

"Vendar se v tržnem letu 2001/02 vina iz pogodb, sklenjenih s Portugalsko, za destilacijo po členu 1 Uredbe (ES) št. 378/2002 lahko dostavijo do 31. julija 2002."

.

Člen 2

Ta uredba začne veljati z dnem objave v Uradnem listu Evropskih skupnosti.

Uporabljati se začne 1. julija 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. julija 2002

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 345, 29.12.2001, str. 10.

[3] UL L 194, 31.7.2000, str. 45.

[4] UL L 112, 27.4.2002, str. 3.

[5] UL L 60, 1.3.2002, str. 22.

--------------------------------------------------
Uredba Komisije (ES) št. 1938/2002

z dne 30. oktobra 2002

o spremembah Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjene z Uredbo Komisije (ES) št. 1666/2000 [2], in zlasti člena 5 Uredbe,

ob upoštevanju naslednjega:

(1) Intervencijski centri so določeni v Prilogi Uredbe Komisije (EGS) št. 2273/93 [3], nazadnje spremenjene z Uredbo (ES) št. 1792/2001 [4]. Nekatere države članice zahtevajo spremembe za nekaj teh centrov.

(2) Uredbo (EGS) št. 2273/93 je treba ustrezno spremeniti.

(3) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Priloga Uredbe (EGS) št. 2273/93 se spremeni v skladu s Prilogo te uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. oktobra 2002

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 207, 18.8.1993, str. 1.

[4] UL L 243, 13.9.2001, str. 25.

--------------------------------------------------

PRILOGA

Priloga k Uredbi (EGS) št. 2273/93 se spremeni:

1. V oddelku BUNDESREPUBLIK DEUTSCHLAND-Brandenburg se center "Fürstenwalde-Finow" imenuje "Fürstenwalde".

2. V oddelku UNITED KINGDOM se center "Locharbriggs" nadomesti s "Henstridge".

--------------------------------------------------
Uredba Komisije (ES) št. 2382/2002

z dne 30. decembra 2002

o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 473/2002 [2], in zlasti člena 11(1) Uredbe,

ob upoštevanju naslednjega:

(1) Seznam tretjih držav, iz katerih morajo izvirati nekateri kmetijski proizvodi, pridelani po postopku ekološke pridelave, da se lahko tržijo v Skupnosti, predviden v členu 11(1) Uredbe (EGS) št. 2092/91, je naveden v Prilogi k Uredbi Komisije (ES) št. 94/92 [3], kakor je bila nazadnje spremenjena z Uredbo (ES) št. 1162/2002 [4]. Navedeni seznam je bil pripravljen v skladu s členom 11(2) Uredbe (EGS) št. 2092/91.

(2) Trajanje vključitve Švice na seznam, predviden v členu 11(1) Uredbe (EGS) št. 2092/91, se izteče 31. decembra 2002. Trajanje vključitve Argentine, Avstralije, Češke republike, Madžarske in Izraela se izteče 30. junija 2003. Da ne bi prišlo do motenj v trgovini, je vključitev teh držav treba podaljšati za nadaljnje obdobje.

(3) Zadevne tretje države so Komisiji predložile ustrezne informacije o izvajanju pravil, enakovrednih pravilom iz Uredbe Sveta (EGS) št. 2092/91. Komisija je prav tako preverila uspešno izvajanje pravil s pregledi, izvedenimi na kraju samem, v navedenih tretjih državah.

(4) Madžarski organi oblasti so obvestili Komisijo, da je en organ za kontrolo in izdajanje potrdil na Madžarskem prenehal delovati. Ime navedenega organa je treba zato črtati iz Priloge k Uredbi (EGS) št. 94/92.

(5) Uredbo (EGS) št. 94/92 je treba ustrezno spremeniti.

(6) Ukrepi, predvideni s to uredbo, so v skladu z mnenjem odbora, navedenega v členu 14 Uredbe (EGS) št.2092/91 –

SPREJELA NASLEDNJO UREDBO:

Člen 1

Priloga k Uredbi (EGS) št. 94/92 se spremeni, kakor je navedeno v Prilogi k tej uredbi.

Člen 2

Ta uredba začne veljati 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 2002

Za Komisijo

Franz Fischler

Član Komisije

[1] UL L 198, 22.7.1991, str. 1.

[2] UL L 75, 16.3.2002, str. 21.

[3] UL L 11, 17.1.1992, str. 14.

[4] UL L 170, 29.6.2002, str. 44.

--------------------------------------------------

PRILOGA

Priloga k Uredbi (EGS) št. 94/92 se spremeni:

1. V besedilih o Argentini, Avstraliji, Češki republiki, Madžarski, Izraelu in Švici se točka 5 nadomesti z naslednjim:

Trajanje vključitve : 30.6.2008"

2. V besedilu o Madžarski:

- se v točki 3 črtajo besede "in SKAL",

- se v točki 4 črtajo besede "in SKAL (urad na Madžarskem)".

--------------------------------------------------
Uredba Komisije (ES) št. 2060/2002

z dne 20. novembra 2002

o spremembi Uredbe (ES) št. 2019/94 glede dovoljenj, ki so potrebna za uvoz ostankov, nastalih pri proizvodnji škroba iz koruze iz Združenih držav Amerike

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 20. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1666/2000 [2], in zlasti člena 9(2) Uredbe,

ob upoštevanju naslednjega:

(1) Uredba Komisije (ES) št. 2019/94 z dne 2. avgusta 1994 o uvozu ostankov, nastalih pri proizvodnji škroba iz koruze iz Združenih držav Amerike [3], kakor je bila spremenjena z Uredbo (ES) št. 396/96 [4], predpisuje posebne določbe za zagotovitev, da so uvoženi proizvodi v skladu z dogovorjeno opredelitvijo tarifne oznake. Te določbe vključujejo potrdilo, ki ga izdaja industrija mokrega mletja Združenih držav Amerike.

(2) Agencija, odgovorna za izdajanje tega potrdila, se je zamenjala. Ime in naslov na potrdilu je treba v skladu s tem spremeniti. Ravno tako je primerno potrdilu dodati navedbo datuma njegove izdaje.

(3) Zagotoviti je treba prehodno obdobje, med katerim se lahko uporabljajo potrdila, ki so izdana pred datumom začetka veljavnosti te uredbe.

(4) Uredbo (ES) št. 2019/94 je zato treba spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

V Prilogi Uredbe (ES) št. 2019/94 se vzorec "Certificate of Conformity" nadomesti z vzorcem iz Priloge te uredbe.

Člen 2

Potrdila, ki so izdana v skladu z Uredbo (ES) št. 2019/94 pred dnevom začetka veljavnosti te uredbe, so še naprej veljavni.

Ta uredba začne veljati deseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. novembra 2002

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 203, 6.8.1994, str. 5.

[4] UL L 54, 5.3.1996, str. 22.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

+++++ TIFF +++++

--------------------------------------------------
Uredba Komisije (ES) št. 493/2002

z dne 19. marca 2002

o spremembah Uredbe Sveta (EGS) št. 2771/75 o skupni tržni ureditvi za jajca in Uredbe Sveta (EGS) št. 2777/75 o skupni tržni ureditvi za perutninsko meso glede tarifnih oznak kombinirane nomenklature za nekatere proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopkih za prilagoditev nomenklature Skupne carinske tarife, ki se je uporabljala za kmetijske proizvode [1], kakor je bila nazadnje spremenjena z Uredbo (ES) št. 3290/94 [2], in zlasti člena 2(1) Uredbe,

ob upoštevanju naslednjega:

(1) Uredba Komisije (ES) št. 2031/2001 z dne 6. avgusta 2001 o spremembah Priloge I k Uredbi Sveta (EGS) št. 2658/87 o carinski in statistični nomenklaturi in Skupni carinski tarifi [3] spreminja kombinirano nomenklaturo za nekatere proizvode.

(2) Zato bi bilo treba spremeniti Prilogo I k Uredbi Sveta (EGS) št. 2771/75 z dne 29. oktobra 1975 o skupni tržni ureditvi za jajca [4], nazadnje spremenjeno z Uredbo Komisije (ES) št. 1516/96 [5], in člen 1(1) Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso [6], kakor je bil nazadnje spremenjen z Uredbo Komisije (ES) št. 2916/95 [7].

(3) Spremembe naj bi se uporabljale od datuma uporabe Uredbe (ES) št. 2031/2001.

(4) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

V Prilogi I k Uredbi (EGS) št. 2771/75 se vrstica:

"190530 | — Sladki piškoti; vaflji in oblati" |

nadomesti z naslednjima:

"190531 | — Sladki piškoti" |

in

"190532 | — Vaflji in oblati." |

Člen 2

V členu 1(1) Uredbe (EGS) št. 2777/75 se tarifni oznaki KN "02109071 in 02109079" nadomestita s tarifnima oznakama KN "02109971 in 02109979".

Člen 3

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. marca 2002

Za Komisijo

Franz Fischler

Član Komisije

[1] UL L 34, 9.2.1979, str. 2.

[2] UL L 349, 31.12.1994, str. 105.

[3] UL L 279, 23.10.2001, str. 1.

[4] UL L 282, 1.11.1975, str. 49.

[5] UL L 189, 30.7.1996, str. 99.

[6] UL L 282, 1.11.1975, str. 77.

[7] UL L 305, 19.12.1995, str. 49.

--------------------------------------------------
Uredba Komisije (ES) št. 1782/2002

z dne 7. oktobra 2002

o spremembi Uredbe (ES) št. 884/2001 o določitvi podrobnih pravil uporabe v zvezi z dokumenti, ki spremljajo prevoz proizvodov iz grozdja in vina, ter o evidencah, ki se vodijo v vinskem sektorju

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2585/2001 [2], in zlasti člena 70(3) Uredbe,

ob upoštevanju naslednjega:

(1) Uredba Komisije (ES) št. 884/2001 [3] določa podrobna pravila uporabe v zvezi z dokumenti, ki spremljajo prevoz proizvodov iz grozdja in vina.

(2) Člen 18(1) navedene uredbe državam članicam dovoljuje, da uvedejo dodatna ali posebna pravila za proizvode, ki se prevažajo na njihovem ozemlju.

(3) Člen 18(1)(d) določa, da se za prehodno obdobje, ki se izteče 31. julija 2002, podatki o gostoti grozdnega mošta lahko nadomestijo s podatki o gostoti, izraženi z deležem alkohola v stopinjah Oechsleja.

(4) V nekaterih državah članicah to enoto običajno uporabljajo proizvajalci vina in subjekti iz sektorja za spremljanje procesov vinifikacije. Nadomešča podatke o gostoti grozdnega mošta v dokumentih, ki spremljajo prevoz, začet in končan na ozemlju teh držav članic.

(5) Zaradi tehničnih težav, na katere so naleteli majhni proizvajalci pri prilagajanju na novo mersko enoto, je treba odstopanje podaljšati in zadevnim državam članicam dovoliti, da v spremnih dokumentih za prevoz grozdnega mošta, ki se začne in konča na njihovem ozemlju ter ne prečka ozemlja druge države članice ali tretje države, gostoto mošta izrazijo v stopinjah Oechsleja.

(6) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

V členu 18(1)(d) Uredbe (ES) št. 884/2001 se datum "31. julij 2002" nadomesti z "31. julij 2010".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. avgusta 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. oktobra 2002

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 345, 29.12.2001, str. 10.

[3] UL L 128, 10.5.2001, str. 32.

--------------------------------------------------
Uredba Komisije (ES) št. 2086/2002

z dne 25. novembra 2002

o spremembi Uredbe (ES) št. 753/2002 o določitvi nekaterih pravil za uporabo Uredbe Sveta (ES) št. 1493/1999 glede opisa, označevanja, predstavitve in zaščite nekaterih proizvodov vinskega sektorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2585/2001 [2], in zlasti členov 53 in 80 Uredbe,

ob upoštevanju naslednjega:

(1) V Uredbi Komisije (ES) št. 753/2002 [3] je predvideno določeno časovno obdobje med datumom začetka njene veljavnosti in datumom, od katerega se uporablja, in sicer od 1. januarja 2003, da se olajša zadevnim gospodarskim subjektom in organom nemoten prehod od prejšnjih določb, vključenih v več uredb Sveta in Komisije o označevanju in predstavitvi vina in novih podrobnih pravil za izvajanje Uredbe (ES) št. 1493/1999.

(2) Da bi imele države članice več časa za prilagoditev njihove nacionalne zakonodaje, po številnih razpravah med različnimi pristojnimi organi in med temi organi in strokovnimi združenji, tako da gospodarski subjekti niso moteni z ukrepi, ki začnejo veljati 1. januarja 2003, tj. sredi tekočega vinskega leta, in da bi zagotovili tretjim državam potrebne informacije o določbah nove uredbe, je treba datum začetka uporabe Uredbe (ES) št. 753/2002 odložiti na začetek naslednjega vinskega leta.

(3) Uredbo (ES) št. 753/2002 je treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Uredba (ES) št. 753/2002 se spremeni:

(a) V prvem pododstavku člena 47(2) se "31. december 2002" nadomesti z "31. julij 2003".

(b) V drugem odstavku člena 49 se "1. januar 2003" nadomesti s "1. avgust 2003".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. novembra 2002

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 345, 29.12.2001, str. 10.

[3] UL L 118, 4.5.2002, str. 1.

--------------------------------------------------